115. ΝΟΜΟΣ υπ’ αριθ. 613 της 13/15 Ιουν. 1977 (ΦΕΚ Α΄ 166) Περί τροποποιήσεως των άρθρ. 5 και 6 του Ν.Δ. 4561/1966 «περί ιδρύσεως εν Θεσσαλονίκη Ινστιτούτου Δημοσίου Διεθνούς Δικαίου και Διεθνών Σχέσεων» και του άρθρ. 3 του Ν.Δ. 32/1968 «περί τροποποιήσεως και συμπληρώσεως του Ν.Δ. 4561/1966 «περί ιδρύσεως εν Θεσσαλονίκη Ινστιτούτου Δημοσίου Διεθνούς Δικαίου και Διεθνών Σχέσεων» και άλλων τινών διατάξεων. Άρθρ.1.-(Αντικαθίσταται το άρθρ. 5 του Ν.Δ. 4561/1966 «περί ιδρύσεως εν Θεσσαλονίκη Ινστιτούτου Δημοσίου Διεθνούς Δικαίου και Διεθνών Σχέσεων», ανωτ. σελ. 96,01) Άρθρ.2.-(Αντικαθίσταται το άρθρ. 6 του Ν.Δ. 4561/1966) Άρθρ.3.-Αντικαθίσταται το άρθρ. 3 του Ν.Δ. 32/1968 δι’ ου είχεν αντικατασταθή το άρθρ. 4 του Ν.Δ. 4561/1966). Άρθρ.4.-Αι κατά την δημοσίευσιν του παρόντος υφιστάμεναι κεναί θέσεις Εμμίσθων Παρέδρων παρά Πρωτοδικείοις και Εισαγγελίαις Πρωτοδικών, πέραν των, δι’ ας προεκηρύχθη ο διαγωνισμός της 19 Ιαν. 1977, θέσεων, ως και αι κενούμεναι μέχρι 15 Ιουλ. 1977 θέσεις, δύνανται να πληρώνται δια διορισμού εκ των επιλαχόντων εις τον ως άνω διαγωνισμόν και κατά την σειράν της επιτυχίας αυτών. Άρθρ.5.-1.Δι’ αποφάσεως του Υπουργού της Δικαιοσύνης επιτρέπεται η προκήρυξις εξετάσεων υποψηφίων Δικηγόρων ενεργηθησομένων εν Αθήναις κατά τας κειμένας διατάξεις εις έκτακτον εξεταστικήν περίοδον του έτους 1977. 2.Δικαίωμα συμμετοχής εις τας εν λόγω εξετάσεις έχουν οι κεκτημένοι μέχρι της προτεραίας της ενάρξεως των εξετάσεων τα νόμιμα προς τούτο προσόντα. Άρθρ.6.-(Αντικαθίσταται αφ’ ης ίσχυσεν η παρ. Δ΄ του άρθρ. 34 του Νόμ. 294/1976 «περί ρυθμίσεως θεμάτων τινών της Νομοθεσίας περί Δικαστικών Υπαλλήλων και άλλων τινων διατάξεων»). Άρθρ.7.-(Αντικαθίσταται η παρ. 3 του άρθρ. 13 του Ν.Δ. 908/1971 «περί μονίμου νομοπαρασκευαστικής Επιτροπής παρά τω Υπουργείω Δικαιοσύνης» (τόμ. 1Α σελ. 208,12) λαμβάνουσα αριθ. 2). Άρθρ.8.-Δια Π.Δ/τος, εκδιδομένου κατόπιν προτάσεως του Υπουργού της Δικαιοσύνης, δύνανται να καθορίζωνται, και κατά τροποποίησιν των ισχυουσών διατάξεων, α)τα της προκηρύξεως του διαγωνισμού πληρώσεως κενών θέσεων εισηγητών του Συμβουλίου της Επικρατείας, β)τα τυπικά προσόντα συμμετοχής εις τον διαγωνισμόν, γ)τα της εξεταστικής επιτροπής του διαγωνισμού, τα της βαθμολογίας αυτού, ως και παν άλλο σχετικόν με τον διαγωνισμόν θέμα, δ)τα του διορισμού των επιτυχόντων εις τον διαγωνισμόν, ε)τα της ασκήσεως εις το Συμβούλιον της Επικρατείας των υποψηφίων εις τον διαγωνισμόν προς πλήρωσιν θέσεων εισηγητών, και ς)τα της εκπαιδευτικής αδείας απουσίας εις την αλλοδαπήν εισηγητών και παρέδρων του Συμβουλίου της Επικρατείας. Άρθρ.9.-Η ισχύς του παρόντος νόμου άρχεται από 1ης Ιαν. 1977, πλην των άρθρ. 4 έως και 8 των οποίων η ισχύς άρχεται από της δημοσιεύσεως αυτού δια της Εφημερίδος της Κυβερνήσεως. (Αντί για τη σελ. 294,713) Σελ. 294,713(α) Τεύχος 778-Σελ. 41 Δικαστικοί Λειτουργοί - Εθνική Σχολή Δικαστών 6.Γ .α.113-115 6.Γ.α.115 Δικαστικοί Λειτουργοί - Εθνική Σχολή Δικαστών 